Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
1 ก.พ. 2559

SET ฟื้นตัวแกร่ง ลุ้นยืนเหนือ 1,280 จุด ไปที่ 1,300-1,320 จุด…หุ้นใหญ่นำตลาด
ดัชนี SET อยู่ที่ 1,301.62 จุด +0.64 จุด +0.05% ปริมาณซื้อขาย 21,758  ลบ.
แนวรับ : 1,290 / 1,285 แนวต้าน : 1,310 / 1,320
 
สรุปทิศทางและแนวโน้มตลาด
PMI จีนอ่อนแอ แต่ค่าเงินหยวนยังนิ่ง…ยังลุ้นเป้าหมาย 1,320 จุด ระยะสัปดาห์: แม้ PMI ภาคการผลิตเดือน ม.ค.ที่ 49.4 จะอ่อนแอกว่าที่คาดการร์ไว้ที่ 49.6 และลดลงจากเดือน ธ.ค.ที่ 49.7 แต่ด้วย
1) ค่าเงินหยวนยังนิ่ง พร้อมกับ PBoC อัดฉีดสภาพคล่องเข้ามาต่อเนื่อง รวมถึงการออกมาตรการกระตุ้นเศรษฐกิจเพิ่มเติมของ BOJ และ ECB
2) Fed ไม่น่าขึ้นดอกเบี้ยเร็ว อย่างที่คาดการณ์ก่อนหน้า
3) ในทางสถิติ SET ให้ผลตอบแทนเป็น “บวก” 8 ใน 10 ปีก่อนหน้านี้ ทำให้เราคงลุ้นเป้าหมายระยะสัปดาห์ที่ 1,320 จุด ต่อไป โดยแนะนำ “ซื้อ”:-
 
1) หุ้น Valuation ต่ำ ใกล้ช่วงวิกฤติปี 2008: PTT SCB
2) หุ้นกลุ่มสื่อสาร ไม่มีปัญหาเพิ่มทุน และปันผลสูง: ADVANC INTUCH
3) หุ้นปันผลสูง: KTB TISCO KKP DIF CPNRF และ SIRI
 
“ซื้อ” KTB…ราคา Laggard ธนาคารใหญ่ ขณะที่ปันผลสูง 5%: แนะนำ “ซื้อ” KTB ด้วยเป้าหมายพื้นฐาน 23.0 บาท ด้วยปัจจัยสนับสนุนจาก
1) ราคาหุ้น Laggard หุ้นธนาคารขนาดใหญ่อย่าง KBANK และ SCB อยู่ 4-6% ในช่วง ม.ค. ที่ผ่านมา
2) ปัญหาคุณภาพสินทรัพย์ลดลงหลังตั้งสำรองหนี้ SSI ไปแล้ว ขณะที่มีโอกาสขายหลักประกันหนี้ KMC เดิมที่คดีสิ้นสุดในขั้นศาลฯไปแล้วตั้งแต่ปีก่อน
3) คาดการณ์กำไรกลับมาเติบโตได้ 30% ปีนี้ ด้วยระดับ PE ต่ำ 6.3x ปีนี้ พร้อมอัตราผลตอบแทนจากเงินปันผล 2-3 เดือนข้างหน้าที่ 5% และคาดการณ์ปันผลปี 2016 ที่ 6.3% และ
4) ในทางเทคนิคราคาหุ้นมีแนวโน้มปรับสูงขึ้นทะลุแนวต้าน 17.7-18.0 บาท โดยมีเป้าหมายถัดไปที่ 18.70 บาท
 
หุ้นที่น่าสนใจทางเทคนิค
WIIK “ซื้อ” ราคาหุ้นเริ่มมีจังหวะแกว่งยกฐานสูงขึ้น พร้อมปริมาณการซื้อขายเพิ่มสูงขึ้น สอดคล้องกับเส้นค่าเฉลี่ยระยะสั้นทำ Golden Cross สนับสนุนแนวโน้มขึ้น เป็นจังหวะซื้อเก็งกำไร มีแนวต้านแรกที่ 3.10 บาท และถัดไปที่ 3.20 บาท
TMB “ซื้อ” ราคาหุ้นแกว่งยกฐานสูงขึ้นพร้อมปริมาณการซื้อขายเริ่มสูงขึ้น สอดคล้องกับ MACD ที่เป็นบวก และ DI+ ชี้ขึ้นต่อเนื่อง เป็นจังหวะซื้อเก็งกำไรมีแนวต้านแรกที่ 2.66 บาท ผ่านได้มีแนวต้านถัดไปที่ 2.74 บาท
SVOA “ซื้อ” ราคาหุ้นยกฐานสูงขึ้นในกรอบสามเหลี่ยม Ascending พร้อมปริมาณการซื้อขายเริ่มสูงขึ้น สอดคล้องกับเครื่องมือ DI+ ตัด ADX ขึ้น และ MACD กลับเป็นบวก เป็นจังหวะซื้อเก็งกำไร มีแนวต้านแรกที่ 1.53 บาท และถัดไปที่ 1.60 บาท  